
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1436 


22 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στην Ειδική Υπηρεσία Διαχείρισης του Ε.Π. Βο¬ 


ρείου Αιγαίου . 1 

Καθορισμός τύπου και περιεχομένου των ειδικών ση¬ 
μάτων τελών κυκλοφορίας οχημάτων, κατασκευή 

και διάθεση αυτών. 2 

Ανάθεση είσπραξης του Ειδικού σήματος τελών κυ¬ 
κλοφορίας των ιδιωτικής χρήσης αυτ/των οχημά¬ 
των και Μοτ/των έτους 2002 στις Τ ράπεζες Αγροτι¬ 
κή, Εθνική, ΑΕΡΗΑ ΒΑΝΚ και Κύπρου. 3 

Καθιέρωση υπερωριακής απογευματινής εργασίας 
για τριάντα (30) υπαλλήλους του Γ Λ. Κράτους οι 

οποίοι έχουν οριστεί μέλη ομάδων ελέγχου. 4 

Ορισμός των εκπροσώπων του Δημοσίου στο Διοικητι¬ 
κό Συμβούλιο της Ανώνυμης Εταιρείας Διεθνής Έκ¬ 
θεση Θεσσαλονίκης (Δ.Ε.Θ. Α.Ε.). 5 

Συγκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ», της Περιφέρειας Αττικής 6 
Τροποποίηση της συστατικής πράξης της Δημοτικής 

Επιχείρησης Ανάπτυξης Αλιστράτης». 7 

Τροποποίηση Ο.Ε.Υ. Δήμου Πολυκάστρου. 8 

Ανάκληση της 1109/2.7.98 απόφασης Γενικού Γραμ¬ 
ματέα Περιφέρειας Πελοποννήσου. 9 


ΑΠΟΦΑΣΕΙ Σ 

Αριθ. 387/0051 (1) 

Σύσταση ελεγκτικής ομάδας για τη διενέργεια ελέγχου 
στην Ειδική Υπηρεσία Διαχείρισης του Ε.Π. Βορείου 
Αιγαίου 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. - Την αριθμ. 1039386/441/Α0006/21-4-2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς (ΦΕΚ571 τ. Β'). 


3. - Την ανάγκη διενέργειας ελέγχου στην Ειδική Υπηρε¬ 
σία Διαχείρισης του Ε.Π. Βορείου Αιγαίου στα πλαίσια 
ελέγχου των προγραμμάτων του Γ Κ.Π.Σ. 

4. - Το γεγονός ότι από τις διατάξεις αυτής της απόφα¬ 
σης προκαλείται δαπάνη 120.000 δρχ. για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, ενώ οι δαπάνες μετακίνη¬ 
σης και διαμονής θα βαρύνουν τις πιστώσεις του Ε.Π. Τε¬ 
χνικής Βοήθειας Κ.Π.Σ. και η ημερήσια αποζημίωση θα 
βαρύνει την από 12.6.1996. 

Τυχόν διαφορές που προκύπτουν από τις ανωτέρω απο¬ 
φάσεις για έξοδα διαμονής και έξοδα μετακίνησης και δεν 
καλύπτονται από την 26.6.1995 σύμβαση σύμφωνα με τον 
οδηγό τεχνικής βοήθειας θα βαρύνουν την από 12.6.1996 
σύμβαση. 

5. - Την αριθμ. 2/30195/0022/18-5-2001 απόφαση του 
Υπουργού Οικονομικών «Καθορισμός αποζημίωσης των 
μελώντων ελεγκτικών ομάδωντου άρθρου 17(παρ.6) του 
Ν. 2860/2000». 

6. - Την αριθμ. 14/7-9-2001 Συνεδρίαση της Επιτροπής 
Δημοσιονομικού Ελέγχου, αποφασίζουμε: 

Συνιστούμε ελεγκτική ομάδα για τη διενέργεια ελέγχου 
στην Ειδική Υπηρεσία Διαχείρισης του Ε.Π. Βορείου Αι¬ 
γαίου, στα πλαίσια του Γ Κ.Π.Σ. 

Μέλη της Ελεγκτικής ομάδας ορίζονται οι εξής: 

• Πλέρου Κούλα, υπάλληλος της 52ης Δ/νσης Μελετών 
και Αξιολόγησης του Γ.Λ.Κ. 

• ΚαλαντζήςΔημήτριος, υπάλληλος της Υ.Δ.Ε. Λέσβου. 

Ο έλεγχος θα διενεργηθεί στην έδρα της παραπάνω 

υπηρεσίας κατά το χρονικό διάστημα από 24-10-2001 έως 
27-10-2001. 

Έργο της Ελεγκτικής Ομάδας είναι ο έλεγχος της λει¬ 
τουργίας της Ειδικής Υπηρεσίας (Διαχειριστικής Αρχής) 
σε επίπεδο Επιχειρησιακού Προγράμματος και ειδικότε¬ 
ρα η οργάνωση, στελέχωση, εκπαίδευση και εσωτερικός 
έλεγχος. 

Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα παραδοθεί στην Δι¬ 
εύθυνση Μελετών και Αξιολόγησης του Γενικού Λογιστη¬ 
ρίου του Κράτους, για εισήγηση στην Επιτροπή Δημοσιο¬ 
νομικού Ελέγχου (Ε.Δ.ΕΛ.). 

Στα μέλη της ελεγκτικής ομάδας, θα καταβληθεί η προ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βλεπόμενη αποζημίωση από την υπό στοιχείο 4 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 1097760/1276/Τ.&Ε.Φ. (2) 

Καθορισμός τύπου και περιεχομένου των ειδικών σημά- 

τωντελών κυκλοφορίας οχημάτων, κατασκευή και διά¬ 
θεση αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 5 του άρθρου 20 του Ν. 
2948/2001 (ΦΕΚΑ242). 

β) Τις διατάξεις της παρ. 2 του άρθρου 28 του Ν. 
2873/2000 (ΦΕΚΑ285). 

γ) Τις διατάξεις του άρθρου 36του Ν. 2093/1992 (ΦΕΚ 
Α'/181), όπως αντικαταστάθηκε με τις διατάξεις του άρ¬ 
θρου 5 του Ν. 2120/1993 (ΦΕΚ Α 24) και τροποποιήθηκε 
με τις διατάξεις του άρθρου 40 του Ν. 2214/1994 (ΦΕΚ Α 
75), της παρ. 12 του άρθρου εβδόμου του Ν. 2275/1994 
(ΦΕΚ Α'/238), του άρθρου 115 του Ν. 2362/1995 (ΦΕΚ 
Α'/247), της παρ. 3 του άρθρου 22 του Ν. 2443/1996 
(ΦΕΚ'/Α265),τηςπαρ. 4του άρθρου 20του Ν. 2459/1997 
(ΦΕΚ Α'/17), και της παρ. 5 του άρθρου 16 του Ν. 
2753/1999 (ΦΕΚΑ /249). 

δ) Την ανάγκη καθορισμού του τύπου και του περιεχο¬ 
μένου των ειδικών σημάτων τελών κυκλοφορίας των οχη¬ 
μάτων που προβλέπονται από τις διατάξεις της παρ. 5 του 
άρθρου 20 του Ν. 2948/2001, των προσώπων που διαθέ¬ 
τουν αυτά και κάθε άλλη λεπτομέρεια για την εφαρμογή 
των διατάξεων αυτών. 

ε) Την κοινή απόφαση του Πρωθυπουργού και του 
Υπουργού Οικονομικών 1039386/441 /Α0006/21 -4-2000 
(ΦΕΚ Β/571), με την οποία ανατίθενται αρμοδιότητες 
στους Υφυπουργούς Οικονομικών. 

στ) Τις διατάξεις του άρθρου 29 Α' του Ν. 1558/1985 
(ΦΕΚ Α' 137), όπως συμπληρώθηκε με το άρθρο 27 του Ν. 
2081/1992 (ΦΕΚ Α'/154) και τροποποιήθηκε με την παρ. 
2α του άρθρου 1 του Ν. 2469/1997 (ΦΕΚΑ738) και τη δια¬ 
πίστωση ότι από την απόφαση αυτή προκαλείται δαπάνη 
σε βάρος του κρατικού προϋπολογισμού ύψους 
200.000.000 δρχ. για την κατασκευή των ειδικών σημάτων 
έτους 2002, αναπροσαρμοζόμενη αναλόγως για καθένα 
από τα επόμενα έτη, η οποία θα καλυφθεί από τις εγγε¬ 
γραμμένες πιστώσεις στον ΚΑΕ 1111 του προϋπολογι¬ 
σμού εξόδων του Υπουργείου Οικονομικών έτους 2001 
(φορέας 23-620), αποφασίζουμε: 

Άρθρο 1 

Τύπος και περιεχόμενο 

1. ΥΛΗ ΚΑΤΑΣΚΕΥΗΣ: Για την κατασκευή των ειδικών 
σημάτων χρησιμοποιείται διαφανές μαλακό ΡίΙπι ΡνΟ ή 
ΡΟΕΥΕ3ΤΕΠ πάχους 0,1 πίπί. 

Τα σήματα που θα κατασκευασθούν θα φέρουν μαχαι- 
ρωτές εγκοπές ώστε να μην μπορεί να αποκολληθούν χω¬ 


ρίς να καταστραφούν. Στη μία όψη θα φέρουν ειδική κόλ¬ 
λα, η οποία 20' μετά την επικόλληση δεν είναι δυνατό να 
αποκολληθεί ούτε με τη χρησιμοποίηση θερμότητας. Η 
αντοχή τους σε θερμοκρασία πρέπει να είναι μέχρι 80° Ο 
για μέχρι 24 συνεχείς ώρες ή και 125° Ο για μέχρι μία 
ώρα. Επίσης, πρέπει να αντέχουν σε ψύχος τουλάχιστον 
μέχρι -30 ° Ω και να μην αλλοιώνονται τουλάχιστον για 16 
μήνες. 

2. ΔΙΑΣΤΑΣΕΙΣ: Κάθε σήμα έχει διαστάσεις 6X6 εκατο¬ 
στά του μέτρου (0,06X0,06). 

3. ΚΑΤΗΓΟΡΙΕΣ ΣΗΜΑΤΩΝ - ΠΕΡΙΕΧΟΜΕΝΟ: Τα ειδικά 
σήματα είναι δύο κατηγοριών (μία για τα Ι.Χ. αυτοκίνητα 
οχήματα και μία για τα Δ.Χ. αυτοκίνητα οχήματα) και πε¬ 
ριέχουν τις κατωτέρω ενδείξεις: 

α) Στο άνω αριστερό μέροςτο έμβλημα του κράτους και 
κυκλικά τις λέξεις «ΕΛΛΗΝΙΚΗ ΔΗΜΟΚΡΑΤΙΑ». Κάτω από 
αυτό αναγράφεται: 

• Προκειμένου για τα ειδικά σήματα που αφορούν τα 
Ι.Χ. αυτοκίνητα οχήματα «ΕΙΔΙΚΟ ΣΗΜΑ ΤΕΛΩΝ ΚΥΚΛΟ¬ 
ΦΟΡΙΑΣ Ι.Χ. ΑΥΤ/ΤΩΝ ΚΑΙ ΜΟΤ/ΤΩΝ». 

• Προκειμένου για τα ειδικά σήματα που αφορούν τα 
Δ.Χ. αυτοκίνητα οχήματα «ΕΙΔΙΚΟ ΣΗΜΑ ΤΕΛΩΝ ΚΥΚΛΟ¬ 
ΦΟΡΙΑΣ Δ.Χ. ΑΥΤ/ΤΩΝ ΚΑΙ ΜΟΤ/ΤΩΝ». 

β) Στο άνω δεξιό μέρος τις λέξεις «ΥΠΟΥΡΓΕΙΟ ΟΙΚΟ¬ 
ΝΟΜΙΚΩΝ» και κάτω από τις λέξεις αυτές τα δύο τελευ¬ 
ταία ψηφία του έτους για το οποίο εκδίδονται τα σήματα, 
με μεγάλα ψηφία. Κάτω από τα ψηφία αυτά θα υπάρχει ει¬ 
δικό ορθογώνιο διαφανές πλαίσιο για την τοποθέτηση 
του αριθμού κυκλοφορίας του οχήματος. 

γ) Κάτω του πλαισίου για την τοποθέτηση του αριθμού 
κυκλοφορίας του οχήματος αναγράφεται ο αύξων αριθ¬ 
μός του σήματος. 

δ) Στο δεξί μέρος των σημάτων τη λέξη «ΤΑΧΙ5» 

ε) Τα σήματα θα περιλαμβάνουν στη μία όψη εκτυπώ¬ 
σεις ασφαλείας (ΘυΝΙοοΙτθ). 

4. ΧΡΩΜΑΤΙΣΜΟΣ: Ο βασικός χρωματισμός των ειδικών 
σημάτων των Ι.Χ. αυτοκινήτων οχημάτων θα είναι σιέλ, 
ενώ των Δ.Χ. αυτοκινήτων οχημάτων θα είναι κίτρινο. 

Το χρώμα των ψηφίων που καθορίζουν το έτος καθώς 
και των λοιπών ενδείξεων θα είναι μπλέ σκούρο. 

Η κυκλική επιφάνεια κάτω από το έμβλημα του Κράτους 
και τις λέξεις «ΕΛΛΗΝΙΚΗ ΔΗΜΟΚΡΑΤΙΑ» θα είναι μετα¬ 
ξοτυπία χρώματος ασημί. 

5. ΚΑΤΑΣΚΕΥΗ: Η κατασκευή των σημάτων γίνεται από 
την Υπηρεσία Εκτύπωσης Εντύπων και Αξιών του Δημοσί¬ 
ου (Υ.Ε.Ε.Α.Δ.). 

6. ΔΙΑΧΕΙΡΙΣΗ - ΔΙΑΚΙΝΗΣΗ: Το έργο της διαχείρισης 
και διακίνησης των ειδικών σημάτων ανατίθεται στην Υπη¬ 
ρεσία Διαχείρισης Εντύπων και Αξιών του Δημοσίου 
(Υ.Δ.Ε.Α.Δ.), η οποία τα παραλαμβάνει απάτην Υπηρεσία 
Εκτύπωσης Εντύπων και Αξιών του Δημοσίου 
(Υ.Ε.Ε.Α.Δ.). 

Άρθρο 2 

Επικόλληση του ειδικού σήματος 

Το ειδικό σήμα επικολλάται στην εσωτερική όψη του 
προσθίου αλεξηνέμου του οχήματος. Στα Φ.Δ.Χ. ρυμουλ¬ 
κά αυτοκίνητα μετά ρυμουλκουμένων τα ειδικά σήματα 
θα επικολλώνται στο αλεξήνεμο του ρυμουλκού. 

Για τις μοτοσικλέτες και τα τροχόσπιτα το σήμα επικολ- 
λάται σε εμφανές σημείο αυτών. 

Άρθρο 3 

Χορήγηση του ειδικού σήματος 

1. Το ειδικό σήμα χορηγείται: 

- από τις Δημόσιες Οικονομικές Υπηρεσίες ή 

- από τα πρόσωπα στα οποία θα ανατεθεί από το Δημό¬ 
σιο με ειδική σύμβαση η χορήγηση του σήματος αυτού. 

2. Για τη χορήγηση του ειδικού σήματος από τις Δ.Ο.Υ. 
απαιτείται η προσκόμιση της άδειας κυκλοφορίαςτου οχή¬ 
ματος ή φωτοαντίγραφο αυτής. Όταν πρόκειται για όχημα 
που απαλλάσσεται από τα τέλη κυκλοφορίας προσκομίζο¬ 
νται και τα στοιχεία που αποδεικνύουντην απαλλαγή. 

Άρθρο 4 

Η απόφαση αυτή καταλαμβάνει τα ειδικά σήματα τελών 
κυκλοφορίας έτους 2002 και επομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 1093446/5011-05/0016 (3) 

Ανάθεση είσπραξης του Ειδικού σήματος τελών κυκλο¬ 
φορίας των ιδιωτικής χρήσης αυτ/των οχημάτων και 
Μοτ/των έτους 2002 στις Τράπεζες Αγροτική, Εθνική, 
ΑΙ_ΡΗΑ ΒΑΝΚ και Κύπρου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του δευτέρου εδαφίου της παραγρά¬ 
φου 1 του άρθρου 2 του Ν.Δ. 356/1974 (Κ.Ε.Δ.Ε.), όπως 
αυτό προστέθηκε με το άρθρο 2 του Ν. 599/1977, σύμ¬ 
φωνα με τις οποίες μπορεί να ανατεθεί κατ’ εξαίρεση η εί¬ 
σπραξη δημοσίων εσόδων στις Τράπεζες ή σε άλλους ορ¬ 
γανισμούς κοινής ωφελείας ή πιστωτικούς οργανισμούς 
ή στα Ελληνικά Ταχυδρομεία ή σε άλλες δημόσιες αρχές 
και ότι με απόφαση του Υπουργού Οικονομικών καθορί¬ 
ζεται ο τρόπος και η διαδικασία της είσπραξης, καθώς και 
ο έλεγχος για την είσπραξη αυτών. 

β. Τις διατάξεις του άρθρου 11 του Ν. 2362/1995 «Περί 
Δημοσίου Λογιστικού» (ΦΕΚ247/Α’). 

γ. Τις διατάξεις του άρθρου 36 του Ν. 2093/1992, όπως 
ισχύει, των άρθρων 28 και 31 του Ν. 2873/2000 (ΦΕΚ 
285/Α’) και του άρθρου 20 του Ν. 2948/2001 (ΦΕΚ242/Ά/ 
19.10.2001). 

δ. Τις διατάξεις του Π.Δ. 16/1989 «Περί Κανονισμού Λει¬ 
τουργίας των ΔΟΥ και Τοπικών Γ ραφείων». 

ε. Την ανάγκη καθορισμού των Τραπεζών που θα διαθέ- 
σουντα ειδικά σήματα τελών κυκλοφορίας έτους 2002 και 
θα εισπράξουν για λογαριασμό του Δημοσίου τα αναλο- 
γούντα ποσά, προς άμεση εξυπηρέτηση του όγκου των 
συναλλασσομένων. 

στ. Την αριθμ. 1039386/441/0006Α/21.4.2000 (ΦΕΚ 
571 /Β’) κοινή απόφαση του Πρωθυπουργού και του 
Υπουργού Οικονομικών με την οποία ανατίθενται αρμο¬ 
διότητες στους Υφυπουργούς Οικονομικών. 

ζ. Τη διαπίστωση ότι από την εφαρμογή της παρούσας 
θα προκληθεί δαπάνη στον Κρατικό Προϋπολογισμό, η 
οποία προβλέπεται να ανέλθει μέχρι του ποσού των 


2.816.000 ευρώ ήτοι 3.200.000 σήματα επί 0,88 ευρώ ανά 
σήμα πλέον ΦΠΑ και θα βαρύνειτις πιστώσεις του Υπουρ¬ 
γείου Οικονομικών, αποφασίζουμε: 

1. Αναθέτουμε την είσπραξη των εσόδων από τη διάθε¬ 
ση του ειδικού σήματος τελών κυκλοφορίας Ι.Χ. αυτοκι¬ 
νήτων και Μοτ/τών έτους 2002 στις Τράπεζες: 

α. Αγροτική 

β. Εθνική και 

γ. ΑΕΡΗΑ ΒΑΝΚ και 

δ. Κύπρου 

Ειδικότερα: 

Η ανάθεση αυτή αφορά ειδικά σήματα που η προμήθειά 
τους γίνεται εμπρόθεσμα και μόνον εφόσον προσκομίζο- 
νταιτα σχετικά προεκτυπωμένα ειδοποιητήρια του ΚΕΠΥΟ. 

Τ α σήματα αυτά θα χορηγούνται ακόμα και αν τα αναγρα¬ 
φόμενα, στα προεκτυπωμένα ειδοποιητήρια στοιχεία, έχουν 
διορθωθεί ή συμπληρωθεί από τους φορολογούμενους. 

Εξαιρετικά, δε θα χορηγούνται ειδικά σήματα, έστω και 
αν προσκομίζονται ειδοποιητήρια, εφόσον σ’ αυτά έχουν 
γίνει διορθώσεις για τα στοιχεία που αφορούν: 

στον αριθμό κυκλοφορίας του οχήματος 
στο ποσό των τελών κυκλοφορίας 
Επίσης, δεν θα χορηγούνται ειδικά σήματα όταν στα 
προεκτυπωμένα ειδοποιητήρια έχει εκτυπωθεί η ένδειξη 
«ΓΙΑ ΝΑ ΠΑΡΑΛΑΒΕΤΕ ΤΟ ΣΗΜΑ ΑΠΌ ΤΡΑΠΕΖΑ ΘΑ ΠΡΕ¬ 
ΠΕΙ ΝΑ ΣΥΜΠΛΗΡΩΣΕΤΕ ΤΟΝ ΑΦΜ» και δεν έχει συ¬ 
μπληρωθεί ο ΑΦΜ του κατόχου. 

2. Ο εφοδιασμός των κατά τόπους καταστημάτων των 
παραπάνω τραπεζών με τα ειδικά σήματα προς διάθεση, 
θα γίνει από την Υπηρεσία Διαχείρισης Εντύπων και Αξιών 
του Δημοσίου (ΥΔΕΑΔ) για όλα τα καταστήματα που 
έχουν τεθεί σε λειτουργία έως 28.9.2001 προκειμένου να 
καλυφθεί η ζήτηση σημάτων για τα επιβατικά Ι.Χ. αυτοκί¬ 
νητα και μοτοσικλέτες. Στη συνέχεια, επί πλέον εφοδια¬ 
σμός θα γίνει από την ίδια ως άνω Υπηρεσία και για όσα 
νέα καταστήματα των παραπάνω τραπεζών θα λειτουρ¬ 
γήσουν έως 28.2.2002 προκειμένου να καλυφθεί η ζήτη¬ 
ση σημάτων για τα λοιπά Ι.Χ. αυτοκίνητα - οχήματα. 

Κάθε μία από τις προαναφερθείσες τράπεζες θα εφοδιά¬ 
ζεται από την ΥΔΕΑΔ, με ειδικά σήματα και μέχρι του αριθ¬ 
μού που θα καθορίσει η ΥΔΕΑΔ με βάση και τα στοιχεία διά- 
θεσηςτων ειδικών σημάτωντελών κυκλοφορίας έτους 2001. 

Για επιπλέον ανεφοδιασμό σημάτων και εφόσον υπάρ¬ 
χουν ελλείψεις τα καταστήματα των Τραπεζών θα επικοι¬ 
νωνούν τηλεφωνικά με την ΥΔΕΑΔ (τηλ. 5140436, 
5152183) για τον άμεσο εφοδιασμό τους. 

Γ ια τα ελλείμματα ειδικών σημάτων που τυχόν θα πα¬ 
ρουσιαστούν κατά την παραλαβή τους, θα συντάσσεται 
αμέσως από το κατάστημα στο οποίο έγινε η διαπίστωση, 
πρακτικό εις διπλούν, το ένα εκ των οποίων θα αποστέλ- 
λεται στην ΥΔΕΑΔ την ίδια μέρα. Στο πρακτικό αυτό θα 
αναγράφεται ο αριθμός των σημάτων που λείπουν και οι 
αύξοντες αριθμοί αυτών. 

3. Η διάθεση των ειδικών σημάτων από τις Τράπεζες 
στους κατόχους α) των επιβατικών Ι.Χ. αυτοκινήτων & 
Μοτ/κών θα γίνει στο χρονικό διάστημα από 1 Νοεμβρίου 
2001 μέχρι 14 Δεκεμβρίου 2001, β) των λοιπών Ι.Χ. οχη¬ 
μάτων στο χρονικό διάστημα 1 -4-2002 έως 31 -5-2002. Στη 
συνέχεια η διάθεσή τους θα γίνει από τις ΔΟΥ. 

Η διάθεση του σήματος στους δικαιούχους θα γίνεται 
από τις τράπεζες, αφού προσκομισθεί σ’ αυτές το προε- 

κτυπωμένο ειδοποιητήριο - απόδειξη πληρωμής επί του 
οποίου αναγράφονται και χρήσιμες πληροφορίες. 

4. Τα εισπραττόμενα από τις Τράπεζες ποσά θα αποδί¬ 
δονται στο Δημόσιο το αργότερο μετά την παρέλευση πέ¬ 
ντε (5) εργασίμων ημερών. Η προθεσμία των 5 ημερών 
αρχίζει από την επόμενη ημερομηνία της είσπραξης. Η 
κατάθεση των εισπράξεων γίνεται το αργότερο την επό¬ 
μενη ημέρα της λήξεως του δνθημέρου. 

Η απόδοση των χρημάτων αυτών από τα Κεντρικά κα¬ 
ταστήματα των Τραπεζών θα γίνεται στη ΔΟΥ Κατοίκων 
Εξωτερικού με τραπεζική επιταγή σε διαταγή του Ελληνι¬ 
κού Δημοσίου που θα συνοδεύεται με κατάσταση σε τρία 
(3) αντίγραφα στην οποία θα φαίνεται αναλυτικά, κατά 
ημερομηνία είσπραξης, ο αριθμός και η αξία των διατεθέ- 
ντων σημάτων ανά κλιμάκιο τελών κυκλοφορίας και στο 
σύνολο. 

Η μία κατάσταση θα παραμένει στη ΔΟΥ και οι άλλες 
δύο θα θεωρούνται και θα παραδίδονται στην Τράπεζα εκ 
των οποίων η μία θα υποβάλλεται στην Δ5 για την πληρω¬ 
μή της αμοιβής. 

Το γενικό σύνολο της κατάστασης πρέπει να συμφωνεί 
με το ποσό της επιταγής. 

Η ανωτέρω ΔΟΥ, με την παραλαβή της επιταγής θα εκ¬ 
δίδει ισόποσο αποδεικτικό είσπραξης τύπου «Α» στο όνο¬ 
μα της Τράπεζας που καταθέτει, για την εισαγωγή των 
εσόδων αυτών, στον Κρατικό Προϋπολογισμό [ΚΑΕ 1363 
για όλα τα σήματα πλην αυτών που αφορούν απαλλασ¬ 
σόμενα οχήματα, με αιτιολογία «τέλη κυκλοφορίας κάθε 
είδους οχημάτων που καταβάλλονται με τη χορήγηση ει¬ 
δικού σήματος» και ΚΑΕ 2415 για τα σήματα των απαλ- 
λασσομένων οχημάτων με αιτιολογία «έσοδο από τη χο¬ 
ρήγηση ειδικού σήματος τελών κυκλοφορίας και κάρτας 
ελέγχου καυσαερίων (Ν. 2052/92 άρθρο 3παρ. 4)]. 

Οι Τράπεζες που θα καθυστερήσουν να αποδώσουν 
στο Δημόσιο τα χρηματικά ποσά που έχουν εισπράξει από 
τα ειδικά σήματα τελών κυκλοφορίας πέραντου ανωτέρω 
οριζομένου χρόνου των πέντε (5) ημερών, καταλογίζονται 
με τον οφειλόμενο τόκο υπερημερίας με καταλογιστική 
πράξη του αρμοδίου επιθεωρητή, ο οποίος θα ερευνήσει 
την υπόθεση. 

Η πληροφόρηση τέτοιων καθυστερήσεων στη Γενική 
Διεύθυνση Επιθεώρησης για ορισμό Επιθεωρητή θα γίνε¬ 
ται από τη Διεύθυνση Είσπραξης Δημοσίων Εσόδων (Δ16) 
με βάση τα στοιχεία που θέτουν στη διάθεσή της η Δ.Ο.Υ. 
Κατοίκων Εξωτερικού και το ΚΕ.Π.Υ.Ο. 

Επιπλέον στις τράπεζες που θα διαθέσουν το ειδικό σή¬ 
μα τελών κυκλοφορίας έτους 2002 θα καταβληθεί αμοιβή 
που ορίζεται σε 0,88 ευρώ ανά διατιθέμενο σήμα. 

Η αμοιβή των τραπεζών θα καταβληθεί μέσα σε ένα (1) 
μήνα από τη λήξη του χρόνου της διάθεσης κάθε κατηγο¬ 
ρίας αυτοκινήτων οχημάτωντηρουμένων ως προς την έκ¬ 
δοση των τιμολογίων των διατάξεων της παρ. 15 του άρ¬ 
θρου^ του Π.Δ. 186/92 με έκδοση χρηματικών ενταλμά¬ 
των πληρωμής ανά κεντρικό Κατάστημα Τράπεζας. 

Για το λόγο αυτό το Κεντρικό Κατάστημα κάθε Τράπε¬ 
ζας πρέπει να υποβάλει στη Διεύθυνση Οικονομικού (Δ5) 
του Υπουργείου Οικονομικών, την ανωτέρω αναλυτική 
κατάσταση διάθεσης θεωρημένη από τη ΔΟΥ Κατοίκων 
Εξωτερικού από την οποία να προκύπτει ο ακριβής αριθ¬ 
μός των διατεθέντων σημάτων μαζί με το τιμολόγιο που 
προβλέπεται από τον ΚΒΣ. 


Η δαπάνη βαρύνει τον Κρατικό Προϋπολογισμό ΚΑΕ 
0874 Ειδ. Φορέα 23-110. 

5. Εντός δέκα (10) ημερών απάτη λήξη του χρόνου διά¬ 
θεσης των ειδικών σημάτων τελών κυκλοφορίας Ι.Χ. αυ¬ 
τοκινήτων οχημάτων από τις Τράπεζες, τα αδιάθετα σή¬ 
ματα θα παραδοθούν από κάθε κατάστημα Τράπεζας στη 
ΔΟΥ, στην οποία ανήκει χωρικά το κατάστημα που παρα- 
δίδει, με πρωτόκολλα παράδοσης - παραλαβής, αντίγρα¬ 
φα των οποίων θα στέλνονται στη ΥΔΕΑΔ. 

Γιατην εξέταση τυχόν διαφορών που θα ανακύψουν κα¬ 
τά την παράδοση των σημάτων, θα οριστεί ύστερα από 
πρόταση της ΥΔΕΑΔ από τη Γ ενική Διεύθυνση Επιθεώρη¬ 
σης αρμόδιος Επιθεωρητής. 

Στην περίπτωση που από τον ως άνω έλεγχο προκύψει 
ευθύνη Τράπεζας για παράδοση λιγότερων σημάτων, αυ¬ 
τή υποχρεούται στην καταβολή της αξίας των μη παραδο- 
θέντων σημάτων, που υπολογίζεται με βάση το ποσό των 
εβδομήντα τριών ευρώ & τριάντα επτά λεπτών (73,37). 

6. Κάθε Τράπεζα αναλαμβάνει: 

α) Να δημιουργηθεί κάθε δεύτερη Δευτέρα μαγνητικό 
αρχείο σε δισκέτα που θα περιέχει για κάθε κατάστημα, το 
πλήθος των σημάτων, που διέθεσε τις δύο προηγούμενες 
εβδομάδες, η οποία θα παραλαμβάνεται από υπηρεσία 
διακίνησης στις 9 π.μ. Η δισκέτα θα συνοδεύεται από κα¬ 
τάσταση με το περιεχόμενο αυτής και το γενικό σύνολο. 

β) Να καταχωρεί στα μαγνητικά της αρχεία, κατά τη 
στιγμή διάθεσης του ειδικού σήματος, τα αναλυτικά στοι¬ 
χεία πληρωμής και να στείλει την επόμενη εργάσιμη ημέ¬ 
ρα μετά την 14η Δεκεμβρίου 2001 (τελευταία ημέρα διά¬ 
θεσης Ειδ.σήματος Τ.Κ.επιβατικών Ι.Χ. & Μοτ/τών) ως και 
την επομένη εργάσιμη ημέρα μετά την 31-5-2002 (τελευ¬ 
ταία εργάσιμη ημέρα διάθεσης του σήματος των λοιπών 
Ι.Χ. οχημάτων) στο ΚΕΠΥΟ, μαγνητική ταινία που θα πε¬ 
ριέχει τις αναλυτικές εγγραφές των καταστημάτων, των 
αντιστοίχων δύο περιόδων. 

Οι ταινίες θα συνοδεύονται από κατάσταση με τα πε¬ 
ριεχόμενα αυτών. 

γ) Σε όσες περιπτώσεις απαιτηθεί περαιτέρω έλεγχος, τα 
αρμόδια καταστήματα των Τραπεζών πρέπει να διαβιβά¬ 
ζουν στο ΚΕΠΥΟ τα στελέχη των αποδείξεων πληρωμής σε 
διάστημα 15 ημερών από την ημερομηνία που θα ζητηθούν. 

7. Διευκρινιστικές οδηγίες επί των ανωτέρω θεμάτων, 
θα παρασχεθούν στις Τράπεζες από το Υπουργείο Οικο¬ 
νομικών. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Οκτωβρίου 2001 

Ο ΥΦΥΠΟΥΡΓΟΣ 

ΑΠ.ΦΩΤΙΑΔΗΣ 
-Φ- 

Αριθ. 2.69380/0022 (4) 

Καθιέρωση υπερωριακής απογευματινής εργασίας για 
τριάντα (30) υπαλλήλους του Γ Λ. Κράτους οι οποίοι 
έχουν οριστεί μέλη ομάδων ελέγχου 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υποψη: 

1. Τις διατάξεις του άρθρου 18 του Ν. 2470/97, όπως 
ανιικαταστάθηκε από το άρθρο 15 του Ν. 2592/98. 

2. Την αριθμ. 2/38554/0004/23-5-2000 απόφαση για με¬ 
ταβίβαση αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στο Γενικό Γραμματέα 
Δημοσιονομικής Πολιτικής κ.λ.π. 

3. Την ανάγκη καθιέρωσης απογευματινής υπερωρια- 
κής εργασίας, λόγω διενέργειας επιτόπιων ελέγχων της 
οικονομικής διαχείρισης δέκα (10) Νοσηλευτικών Ιδρυ¬ 
μάτων. 

4. Το γεγονός ότι από την απόφαση αυτή προκαλείται 
δαπάνη ύψους 1.700.000 δραχμών ή τεσσάρων χιλιάδων 
εννιακοσίων ογδόντα οκτώ ευρώ και ενενήντα εννέα λε¬ 
πτών (4.988,99 ευρώ) περίπου σε βάρος του Κρατικού 
Προϋπολογισμού για το έτος 2001, η οποία θα αντιμετω- 
πισθεί από τις εγγεγραμμένες πιστώσεις στον Ειδ. Φορ. 
23-140 ΚΑΕ 0511. 

5. Το αριθμ. 2/56327/0004/3-10-2001 έγγραφο της Δ.4- 
Προσωπικού, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για το Β' Εξάμηνο του 2001, για τριάντα (30) 
υπαλλήλους του Γ.Λ. Κράτους οι οποίοι έχουν οριστεί μέ¬ 
λη ομάδων ελέγχου, για σαράντα (40) ώρες συνολικά ο 
κάθε υπάλληλος. 

Η συγκρότηση των συνεργείων θα γίνει με ονομαστικές 
αποφάσεις του Προϊσταμένου της Δ4-Προσωττικού. 

Η παρούσα απόφαση να δημοσιευθεί στην Εφημερίδα 
της Κυβερνήσεως και ισχύει ένα (1) μήνα πριν από τη δη¬ 
μοσίευσή της. 

Αθήνα, 18 Οκτωβρίου 2001 
Με εντολή Υφυπουργού 
Ο Γενικός Γραμματέας 

Δημοσιονομικής Πολιτικής 

ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 7550 (5) 

Ορισμός των εκπροσώπων του Δημοσίου στο Διοικητικό 
Συμβούλιο της Ανώνυμης Εταιρείας Διεθνής Έκθεση 
Θεσσαλονίκης (Δ.Ε.Θ. Α.Ε.). 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) του Ν 1558/1985 «Κυβέρνηση και Κυβερνητικά Όρ¬ 
γανα» (ΦΕΚ137 Α’), όπως τροποποιήθηκε από το Ν.2081/ 
1992 (ΦΕΚ 154 Α’) και το Ν .2469/1997 (ΦΕΚ 38 Α'). 

β) του άρθρου 22 του Ν.2362/1995 «Περί Δημοσίου Λο¬ 
γιστικού Ελέγχου και Δαπανών του Κράτους και άλλες 
διατάξεις» (ΦΕΚ 247 Α’). 

γ) του Ν,2414/1996 «Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις» (ΦΕΚ 
135 Α’). 

δ) του Ν. 2687/1999 «Αναμόρφωση και εκσυγχρονισμός 
της Διεθνούς Έκθεσης Θεσσαλονίκης» (ΦΕΚ 135 Α’), 
όπως τροποποιήθηκε από το Ν. 2789/2000 (ΦΕΚ 21 Α’). 

ε)του Π.Δ. 331/2001 «Οργανισμόςτου Υπουργείου Μα- 
κεδονίας-Θράκης» (ΦΕΚ221/Α/8.10.2001). 

στ) του Π.Δ. 178/2000 «Περί Οργανισμού του Υπουργεί¬ 
ου Εθνικής Οικονομίας» (ΦΕΚ 165/Α/14.7.2000). 

2. Την υπ’ αριθμό 17/13189/9.10.2001 Εγκριτική Από¬ 


φαση του Νομάρχη Θεσσαλονίκης «Κωδικοποιημένο κα¬ 
ταστατικό της Διεθνούς Έκθεσης Θεσσαλονίκης ΑΈ.» 
(Δελτίο Ανωνύμων Εταιρειών και ΕΠΕ Αρ. Φύλλου 8926/ 
10 . 10 . 2001 ). 

3. Την με αριθμό 4991/19.7.2001 Κ.Υ.Α. των Υπουργών 
Εθνικής Οικονομίας και Οικονομικών και Μακεδονίας- 
Θράκης, περί παράτασης της θητείας του Διοικητικού 
Συμβουλίου της Δ.Ε.Θ. ΑΈ. (ΦΕΚ952/Β/25.7.2001). 

4. Το με αριθμό 31/15.10.2001 έγγραφο της Δ.Ε.Θ. Α.Ε., 
αποφασίζουμε: 

1. Ορίζουμε τους Βασίλειο Κουρτέση, ως Πρόεδρο καιΔι- 
ευθύνοντα Σύμβουλο, Παναγιώτη Αβραμόπουλο και Γεώρ¬ 
γιο Μητσάνη ως μέλη του Διοικητικού Συμβουλίου της Ανώ¬ 
νυμης Εταιρείας «ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ ΑΕ». 

2. Από τις διατάξεις της απόφασης αυτής προκαλείται 
δαπάνη η οποία θα καλυφθεί από τον προϋπολογισμό της 
Δ.Ε.Θ. ΑΈ. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Οκτωβρίου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΑΚΕΔΟΝΙΑΣ ΘΡΑΚΗΣ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΠΑΣΧΑΛΙΔΗΣ 
-♦- 

Αριθ. 3082/ΣΧΑΝ (6) 

Συγκρότηση Επιτροπής Παρακολούθησης του Προ¬ 
γράμματος «ΠΟΛΙΤΕΙΑ», της Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/Α/ 
30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

2. Τις διατάξεις του άρθρου 2παρ. 4 του Ν. 2880/2001 
«Πρόγραμμα «ΠΟΛΙΤΕΙΑ» για την μεταρρύθμιση και τον 
εκσυγχρονισμό της Δημόσιας Διοίκησης και άλλες διατά¬ 
ξεις», (ΦΕΚ9/30.1.2001 τ.Α’). 

3. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στην Περιφέρεια Αττικής, αποφασίζουμε: 

Α. Συγκροτούμε στην Περιφέρεια Αττικής Ομάδα Διοί¬ 
κησης Έργου - Επιτροπή Παρακολούθησης του Προ¬ 
γράμματος «ΠΟΛΙΤΕΙΑ», ως εξής: 

Πρόεδρος: 

Μιχάλης Κυριακίδης, Γενικός Γραμματέας Περιφέρει¬ 
ας Αττικής, αναπληρωτής Δ. Παπανίκος Γενικός Διευθυ¬ 
ντής Περιφέρειας Αττικής. 

Συντονιστής: 

Σγουρός Διονύσιος, Προϊστάμενος Δ/νσης Σχεδιασμού 
και Ανάπτυξης - κλάδου ΠΕΙ Διοικητικού-Οικονομικού. 

Μέλη: 

1. Δοβανίδου Κυριακή, υπάλληλος Δ/νσης Διοίκησης 
(Τμήμα Προσωπικού) - κλάδου ΠΕ Διοικητικού-Οικονομι- 
κού. 

2. Καζάκη Σοφία, υπάλληλος Δ/νσης Σχεδιασμού και 
Ανάπτυξης - κλάδου ΠΕ Μηχανικών Χωροταξίας & Περι¬ 
φερειακής Ανάπτυξης. 

3. Καμπίτση Ελπίδα, υπάλληλος γραφείου Διεθνών & 
Ευρωπαϊκών Θεμάτων - κλάδου ΠΕ Φυσικών. 

4. Κοντονή Άννα, Πολιτικός Επιστήμονας - Ειδικό Επι¬ 
στημονικό Προσωπικό στο γραφείο Διεθνών & Ευρωπαϊ¬ 
κών Θεμάτων. 

5. Παπαλιάκου - Καχριμάνη Παναγιούλα, Πολιτικός Επι¬ 
στήμονας - Ειδικό Επιστημονικό Προσωπικό στη Δ/νση 
Σχεδιασμού & Ανάπτυξης. 

6. Σάντας Ηλίας, υπάλληλος Δ/νσης Σχεδιασμού & Ανά¬ 
πτυξης- κλάδου ΠΕΔιοικητικού-Οικονομικού. 

7. Σπάχος Κυριάκος, υπάλληλος Δ/νσης Διοίκησης - 
κλάδου ΠΕ Πληροφορικής. 

Β. Υπεύθυνη γραμματειακής υποστήριξης του έργου 
της Ο.Δ.Ε. ορίζεται η Τριομάτη Ουρανία, υπάλληλος 
Δ/νσης Σχεδιασμού & Ανάπτυξης - κλάδου Δ.Ε. 

Γ. Η Επιτροπή Παρακολούθησης του Προγράμματος 
παρακολουθεί και ελέγχει την εκτέλεση και ολοκλήρωση 
του Επιχειρησιακού Προγράμματος της Περιφέρειας Ατ¬ 
τικής και είναι αρμόδια για την ένταξη και απένταξη των 
έργων ή ενεργειών που χρηματοδοτούνται από το Πρό¬ 
γραμμα. 

Δ. Οργάνωση και λειτουργία της Επιτροπής: 

• Ο συντονιστής της Επιτροπής είναι υπεύθυνος για τον 
συντονισμό των εργασιών και την εύρυθμη λειτουργία 
της. Ο καταμερισμός των εργασιών στα μέλη της Επιτρο¬ 
πής γίνεται από τον συντονιστή της Επιτροπής. 

• Η Επιτροπή παρακολουθεί τις δράσεις του προγράμ¬ 
ματος «ΠΟΛΙΤΕΙΑ», την εφαρμογή των επιμέρους ενερ¬ 
γειών και τα συμπεράσματα της αξιολόγησης εφαρμογής 
με σκοπό την επιτάχυνση του προγράμματος. 

• Η Επιτροπή συντάσσει, ανά μήνα, πρωτόκολλο προό¬ 
δου των εργασιών της, το οποίο υποβάλλει στο Γενικό 
Γραμματέας της Περιφέρειας. 

• Η Επιτροπή συγκαλείται σε τακτά χρονικά διαστήμα¬ 
τα και, πάντως, τουλάχιστον μια φορά την εβδομάδα με¬ 
τά από πρόσκληση του συντονιστή της. Εκτάκτως συγκα- 
λείται οποτεδήποτε κριθεί αναγκαίο ή χρήσιμο από το συ¬ 
ντονιστή της. 

Ε. Για την αμοιβή των μελών της ΔΟΕ εφαρμόζονται οι 
διατάξεις της παρ. 18 του άρθρου 18 του Ν. 2503/1997 
(ΦΕΚ107, τ.Α’). 

Η παρούσα απόφαση αυτή να δημοσιευθεί στην Εφη¬ 
μερίδα της Κυβερνήσεως. 

Αθήνα, 1 Οκτωβρίου 2001 

Ο Γ ενικός Γ ραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

-♦- 

Αριθ. 17742 (7) 

Τροποποίηση της συστατικής πράξης της Δημοτικής 
Επιχείρησης Ανάπτυξης Αλιστράτης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π. 
Δ/τος 410/1995. 

2. Την αριθ. 5631/26.7.2000 (ΦΕΚ 1339/Β/2000) απόφα¬ 
σή μας Ορισμός Εισηγητών και μεταβίβαση εξουσίας 
υπογραφής» Με Εντολή Γ ενικού Γ ραμματέα». 

3. Την αριθ. 4297/1.4.1999 (ΦΕΚ 405/ Τ.Β./19.4.1999) 


απόφασή μας με την οποία συστήθηκε στο Δήμο Αλι- 
στράτης του Ν. Σερρών Αμιγής Δημοτική Επιχείρηση με 
την επωνυμία «Δημοτική Επιχείρηση Ανάπτυξης» όπως 
τροποποιήθηκε με την αριθ. 9521/10.7.2001 (ΦΕΚ 
981/Τ.Β/30.7.2001) όμοια. 

4. Τις αριθ. 54/2001 και 144/2001 αποφάσεις του Δ.Σ. 
Αλιστράτης περί τροποποιήσεως της συστατικής πράξης 
της ανωτέρω επιχείρησης, αποφασίζουμε: 

Α. Τροποποιούμε την αριθ. 4297/1.4.1999 απόφαση 
μας. σύσταση αμιγούς δημοτικής επιχείρησης στο Δήμο 
Αλιστράτης με την επωνυμία «Δημοτική Επιχείρηση Ανά¬ 
πτυξης» ως προς την παρ. 4 αυτής ως εξής: 

4. Η επιχείρηση διοικείται από πενταμελές (5/μελές) δι¬ 
οικητικό συμβούλιο, τα μέλη του οποίου μαζί με τους ανα¬ 
πληρωτές τους ορίζονται από το δημοτικό συμβούλιο κα¬ 
τά την ακόλουθη διάκριση: 

• Δύο (2) αιρετούς εκπροσώπους του Δήμου εκ των 
οποίων ο ένας (1) προέρχεται από τη μειοψηφία. 

• Έναν (1) εκπρόσωπο κοινωνικού ή πολιστικού φορέα 
της περιοχής. 

• Δύο (2) δημότες κατοίκους του Δήμου ή άτομα κατα¬ 
γόμενα από το Δήμο Αλιστράτης με πείρα και γνώσεις στα 
αντικείμενα της επιχείρησης. Στα μέλη του διοικητικού 
συμβουλίου προστίθεται και ένας (1) εκπρόσωπος των 
εργαζομένων στην επιχείρηση, χωρίς αλλαγή της συστα¬ 
τικής πράξης, αν αυτή απασχολεί περισσότερους από εί¬ 
κοσι εργαζόμενους. Στην περίπτωση αυτή δεν συμμετέ¬ 
χει στο Δ. Σ. ο εκπρόσωπος του κοινωνικού ή πολιτιστικού 
φορέα της περιοχής. 

Β. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Αλιστράτης. 

Κατά τα λοιπά ισχύει η αριθ. 4297/1.4.1999 απόφαση 
μας. 

Η αριθ. 9521/10.7.2001 απόφασή μας ανακαλείται. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Σέρρες, 11 Οκτωβρίου 2001 

Με εντολή Γενικού Γ ραμματέα 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 7242 (8) 

Τροποποίηση Ο.Ε.Υ. Δήμου Πολυκάστρου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 παρ. 4 του Ν . 1188/81 
όπως τροποποιήθηκαν από τις διατάξεις του άρθρου 8 
παρ. 5 του Ν. 2307/95 και του άρθρου 1 παρ. 2 του Ν. 
2503/97. 

2. Την 97/1999 απόφαση του Δημοτικού Συμβουλίου 
Πολυκάστρου η οποία εγκρίθηκε με την 2082/14.5.1999 
απόφασή μας και δημοσιεύθηκε στο ΦΕΚ 1195/Β/1999 
περί ψηφίσεωςτου Ο.Ε.Υ. του Δήμου Πολυκάστρου. 

3. Την 82/2001 απόφαση του Δημοτικού Συμβουλίου 
Πολυκάστρου περί τροποποίησης του Οργανισμού Εσω¬ 
τερικής Υπηρεσίας του Δήμου. 

4. Το 3/2001 πρακτικό του Υπηρεσιακού Συμβουλίου 
Ο.Τ.Α. Ν. Κιλκίς το οποίο γνωμοδοτεί ομόφωνα υπέρ της 
τροποποίησης. 

5. Την 5631/26.7.2000 (ΦΕΚ1339/Β/2000) απόφαση του 
Γεν. Γραμματέα Περιφέρειας Κεντρικής Μακεδονίας, 
αποφασίζουμε: 

Τροποποιούμε τον Ο.Ε.Υ. του Δήμου Πολυκάστρου και 
εγκρίνουμε την σύσταση πέντε (5) νέων θέσεων και συ¬ 
γκεκριμένα: 

Ι.Μια (1)θέση ΤΕ/19 Πληροφορικής 

2. Μια (1)θέση ΔΕ/28 Χειριστών μηχ/των έργων 

3. Τρεις (3) θέσεις ΔΕ/30 Τεχνιτών 

Κατά τα λοιπά ισχύει ως έχει ο Ο.Ε.Υ. του Δήμου Πολυ¬ 
κάστρου ο οποίος εγκρίθηκε με την 97/1999 απόφαση του 
Δ.Σ. και δημοσιεύθηκε στο ΦΕΚ 1195/15.6.1999 τεύχος 
Δεύτερο. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Πολυκάστρου η οποία 
θα προβλεφθεί στον προϋπολογισμό έτους 2002. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κιλκίς, 27 Σεπτεμβρίου 2001 

Με εντολή Γενικού Γραμματέας Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 2517 (9) 

Ανάκληση της 1109/2.7.98 απόφασης Γ ενικού 
Γραμματέα Περιφέρειας Πελοποννήσου. 

Ο ΓΕΝΙΚΟΣ ΓΡΑΜΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 258 παρ. 5Ν.Δ. 86/69 «Περί 


Δασικού Κώδικα» όπως τροποποιήθηκε με το άρθρο 7 Ν. 
177/1975. 

2. Την αριθ. 2342/1992 «Απαγορευτική διάταξη Θήρας». 

3. Την αριθ. 1109/2.7.1998 Απόφασή μας σχετική με την 
Ανανέωση για πέντε χρόνια από 1.8.98 μέχρι 31.7.2003 
της αριθ. 2342/18/29.7.1992 Απαγορευτικής διάταξης 
Θήρας. 

4. Την αριθ. 2149/7.7.1998 Απαγορευτική διάταξη Θή¬ 
ρας του Δασαρχείου Τρίπολης. 

5. Το αριθ. 204/26.7.2001 έγγραφο του 1ου Κυνηγετι¬ 
κού Συλλόγου Τρίπολης. 

6. Το αριθ. 982/8.8.2001 έγγραφο της Γ’ Κυνηγετικής 
Ομοσπονδίας Πελοποννήσου «Περί κατάργησης της 
Δ.Α.Δ. 2149/7.7.98 του Δασαρχείου Τρίπολης». 

7. Το αριθ. 227/16.8.2001 έγγραφο του 1ου Κυνηγετι¬ 
κού Συλλόγου Τρίπολης. 

8. Την με αριθμό 92/2001 Απόφαση του Δημοτικού Συμ¬ 
βουλίου Δήμου Κορυθίου. 

9. Το αριθ. 3864/5.1.2001 έγγραφο του Δήμου Τεγέας 
«Περί κατάργησης Δ.Α. Διάταξης». 

10. Την αριθ. 3068/10.10.2001 θετική εισήγηση του Δα¬ 
σαρχείου Τρίπολης. 

11. Την θετική εισήγηση της Δ/νσης Δασών Αρκαδίας, 
αποφασίζουμε: 

Ανακαλούμε την με αριθ. 1109/2.7.1998 Απόφασή μας 
«Απαγορευτική διάταξη Θήρας» γιατί δεν υπάρχουν πλέ¬ 
ον οι λόγοι για τους οποίους είχε εκδοθεί. 

Το Δασαρχείο Τριπόλεως να ανακαλέσει την αριθ. 
2149/7.7.98 Δασική Απαγορευτική Διάταξη. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Τρίπολη, 16 Οκτωβρίου 2001 

Ο Γενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• ΓιαταΦΕΚαπό 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (θσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























